Mik Kaminski

Michael «Mik» Kaminski () er ein engelsk musikar. Han er mest kjend som fiolinist i rockebandet Electric Light Orchestra (ELO) mellom 1973 og 1979.

Tidleg liv
Kaminski vart fødd i Harrogate i North Yorkshire. Han spelte først som profesjonell musikar med Leeds Orchestra, då han var 14 år gammal. På Leeds School of Music grunnla han bandet Cow saman med venen John Hodgson (trommer) og John Marcangelo (klaverinstrument og perkusjon).

Karriere
I 1973 vart han med i Joe Soap og spelte fiolin på albumet deira Keep It Clean. Produsenten deira Sandy Roberton føreslo Kaminski for Andy Roberts, som trende ein fiolinist for albumet sitt. Kaminski spelte då i 1973 på Roberts sitt Andy Roberts and The Grand Stampede.«INTERVIEW: ELO fiolinist Mik Kaminski talks about their Worthing gig", Littlehampton Today, 19 September 2008.

Etter dei albuma søkte Kaminski om den ledige stillinga som fiolinist i ELO, som han hadde sett i Melody Maker. Han vart rekruttert etter to intervju og var den eianste som ikkje spelte ein feil note då bandleiaren Jeff Lynne heldt prøvespelingar.

I perioden i ELO prøvde Kaminski først å imitere førgjengaren Wilf Gibson, som gjekk med kappe då han spelte fiolin, men varemerket hans vart etter kort tid i staden ein blå fiolin, noko han har hatt sidan.

Kaminski var ein av dei tre attverande strykeinstrumentmusikarane for gruppa då Lynne valde å fjerne dei. Han spelte i bandet igjen då han spelte ein solo i 1983 på singelen «Rock 'n' Roll Is King». Seinare spelte han i ELO-avleggjaren ELO Part II, som ein del av turnébandet.Danny Cox interviews Mik Kaminski, BBC, 2. februar 2006.

Utanom hittane han hadde med ELO, tidleg i 1979 nådde Kaminski topp 40 på UK Singles Chart som frontmann i eit one-hit wonder-band kalla Violinski, med singelen «Clog Dance».Fiolinski: Clog Dance - The Very Best of Fiolinski at Face The Music

Kaminski var fiolinist på eit par spor på det andre studioalbumet Beauty In Chaos, av den engelsk-irske akustiske duoen Fay & Latta.

Kjelder

Denne artikkelen bygger på «Mik Kaminski» frå ,  den 13. februar 2015. 
 oppgav desse kjeldene:

Kategori:Engelske fiolinistar
Kategori:Electric Light Orchestra-medlemmar
Kategori:Folk frå Harrogate
Kategori:Musikarar frå Yorkshire